เรื่องร้องเรียน (สะพาน,คลอง,ถนน) วันที่ 2022-07-24 08:58:54 — แขวงสะพานสูง เขตสะพานสูง กรุงเทพมหานคร
- สวัสดีครับ ผมอยากขอเสนอให้พิจารณาสร้างถนนและสะพานข้ามคลองวังใหม่ในเขตสะพานสูง เพื่อเชื่อมถนนซอยรามคำแหง 118 บริเวณหมู่บ้านสุวรรณพฤกษ์ และซอยอื่นๆ เข้าเชื่อมกับถนนศรีนครินทร์-ร่มเกล้าซึ่งวิ่งขนานถนนรามคำแหง, ชุมชนในช่วงนั้นรวมทั้งหลายๆหมู่บ้าน เช่น พฤกษชาติ เคซี เลควิวลัดดารมณ์  เทพา สุวรรณพฤกษ์ จะได้มีทางออกมาใช้ถนนศรีนครินทร์-ร่มเกล้าในการเดินทางได้อีกช่องทาง, // ปัจจุบันนี้ ไม่มีถนนซอยและสะพานที่เป็นสาธารณะเชื่อมชุมชนทั้งหมดซึ่งอยู่ทางเหนือของคลองวังใหม่ในย่านเขตสะพานสูงช่วงนี้ให้เดินทางข้ามคลองวังใหม่(ซึ่งกว้างไม่มาก)ไปยังถนนศรีนครินทร์-ร่มเกล้าซึ่งอยู่ทางทิศใต้ของคลองวังใหม่เลย, จะมีเพียงถนนและสะพานของเอกชนบางรายซึ่งเข้าไปยังที่ส่วนตัวเท่านั้น. // ขอแนบรูปประกอบเพื่ออธิบายข้อเสนอพิจารณานี้มาด้วยครับ (อยากให้สำรวจดูถนนศรีนครินทร์-ร่มเกล้าตลอดทั้งสาย จะพบว่ามีถนนซอยจาก 2 ข้างของถนนเส้นนี้ออกมาเชื่อมเป็นจำนวนน้อย), ขอบคุณครับ.